גרשם זיצ'ק

גרשם זיצ'ק (4 ביולי 1929 – 31 בדצמבר 2023) היה רופא וחוקר סרטן, פרופסור בפקולטה לרפואה של האוניברסיטה העברית בירושלים. זיצ'ק היה מייסד-שותף של עמותת "תעצומות לפוגשים את הסרטן".

 ביוגרפיה 
גֵרְשֹם זיצ'ק נולד ב-1929 בעיר בֶּרְנוֹ שבצ'כיה לברתה ואלעזר זיצ'ק. אביו היה אגרונום ושימש מורה לביולוגיה וכימיה. ב-17 במרץ 1939, כשנה לאחר פלישת הנאצים לצ'כיה והפיכתה למדינת חסות, נעצר האב על ידי הגסטפו כשניסה לעבור את הגבול לפולין בדרך לארץ ישראל. בעזרת אחיו הצעיר, דוד זיצ'ק, שעלה לארץ ישראל בתחילת שנות ה-30, קיבלה המשפחה סרטיפיקטים כדי לעלות לארץ באופן לגאלי, והפליגה מנמל טריאסטה שבאיטליה באוניית הנוסעים "גלילאה" ("גליל"), עד שהגיעה לנמל חיפה ב-6 בדצמבר 1939.

המשפחה הקימה את ביתה בירושלים. גרשם למד בבית חינוך לילדי עובדים על שם חיים ארלוזורוב ובבית חינוך תיכון לילדי עובדים. במלחמת העולם השנייה נלחם אביו בשורות הבריגדה הצ'כית, ואימו התגייסה לחיל הנשים הבריטי והוצבה באלכסנדריה שבמצרים. גרשם, שנותר בחסות סבתו, הצטרף לגדנ"ע ונשבע אמונים לארגון "ההגנה".

עם סיום לימודיו התיכוניים בקיץ תש"ז נמנה עם מקימי גרעין הכשרת כפר בלום. במלחמת העצמאות נלחם בשורות הפלמ"ח במסגרת הגדוד השלישי. נמנה עם לוחמי הפלמ"ח שייסדו את קיבוץ צרעה בשפלת יהודה ב-7 בדצמבר 1948, והדריך גרעין התיישבות בגבעת רם בירושלים.

 השכלה ופעילות מקצועית 
בזמן שהותו בירושלים נכנס זיצ'ק כשומע חופשי להרצאות ברפואה שהתקיימו ב"קולג' טרה סנטה", ששימש משכן זמני לאוניברסיטה העברית. בהמלצת אביו החל ללמוד רפואה באוניברסיטת ברן בשווייץ בשנת 1950. כעבור שנה חזר לישראל והמשיך את לימודיו בפקולטה לרפואה של אוניברסיטה העברית בירושלים. הלימודים התקיימו בבית החולים "זיו" (בית החולים הגרמני) והשיעורים המעשיים היו ב"בית הדגל" (בית הספר לבנות של המיסיון האנגליקני, שקלט חלק ממחלקות בית החולים הדסה הר הצופים לאחר שפונה). בשנת 1957 סיים את לימודי הרפואה וקיבל תואר דוקטור לרפואה.

בשנים 1957–1958 עבד כרופא במחלקה ההמטולוגית בבית החולים הדסה עין כרם בירושלים והשתלם בפתולוגיה. באפריל 1958 סיים קורס קציני רפואה.

בשנים 1958–1959 עסק במחקר במחלקה לרפואה ניסויית וחקר הסרטן בבית הספר לרפואה של אוניברסיטה העברית. בהנחייתו של פרופ' ג'ק גרוס, מנהל המחלקה, עסק בזיהוי תאים סרטניים ומדידת קצב חלוקתם בעזרת סמנים רדיואקטיביים כגון תימידין. עבודות אלה פתחו בפניו את הדרך לתחום הקינטיקה של תאי רקמה, שבו עסק בהמשך.

לצד עבודתו במחקר עסק במשך שבע שנים ברפואת משפחה במרפאה שפתח בביתו ב-1958 כרופא מטעם "קופת חולים עממית".

משנות ה-60 ואילך המשיך לעבוד במחקר ובהוראה בפקולטה לרפואה באוניברסיטה העברית. שימש פרופסור-חבר במחלקה לביולוגיה התפתחותית וחקר הסרטן ובמכון למחקר רפואי ישראל-קנדה בפקולטה לרפואה.

כדי לפענח את המדידות של תחלופת תאים ברקמה בריאה, למד זיצ'ק שנה אחת בחוג למתמטיקה באוניברסיטה העברית. זכה במלגת לימודים על שם פוגארטי בארצות הברית, ובמסגרתה למד שנה במחלקה לביומתמטיקה של אוניברסיטת שיקגו ובשנה השנייה השתלם במרכז המחשבים שבמכוני הבריאות בבת'סדה שבמדינת מרילנד. כשחזר לישראל פעל ללא לאות לרכישת מחשב ראשון עבור הפקולטה לרפואה באוניברסיטה העברית ולהחדרת טכנולוגיות מחשוב ומידע לקידום שירותי הרפואה בישראל, ופרסם מאמרים בתחום זה. על כך הוענקה לו תעודת הוקרה במסגרת הכנס השנתי ה-21 של לשכת מנתחי מערכות מידע בישראל, במרץ 2015אות הוקרה לגרשם זיצ'ק, לשכת מנתחי מערכות מידע בישראל, מרץ 2015..

פרופ' זיצ'ק שילב בין הרפואה הקונבנציונלית לטיפול בסרטן לבין עקרונות הרפואה ההוליסטית, שתופסת את האדם כמכלול. בניגוד לטיפול המתמקד בסרטן עצמו ובדרכים להכחדתו, זיצ'ק לא שאף להכרעה אולטימטיבית של מחלת הסרטן. הוא פעל ליצירת מצב של איזון בין הגוף לתאים הסרטניים, המאפשר לחיות עם הסרטן שנים רבותפרופ' גרשם זיצ'ק, "למחלימים ממחלת הסרטן", דף פייסבוק תעצומות, 18 באפריל 2016."יוגים של סרטן", ראיון עם פרופ' זיצ'ק, מאת מיקי אנגל. Time out. דצמבר 2007."כלל הדבורה והפרח", הרצאתו של פרופ' זיצ'ק, 12 בנובמבר 2015..

לפי גישתו, "חוכמת הגוף" (מונח שטבע הפיזיולוג הבריטי ארנסט הנרי סטארלינג ) מתעצמת כאשר האדם המבריא מודע לה, נוטל אחריות ופועל להוציאה מן הכוח אל הפועל. כדי לעזור לגוף לרפא את עצמו המליץ זיצ'ק להשתמש בשני כלים מרכזיים, מדיטציה ודמיון מודרך, בשילוב טיפול רפואי בשיטות הקונבנציונליות כדוגמת כימותרפיהכ- 155 ממאמריו של פרופ' זיצ'ק באתר GrowKudos, פלטפורמה להשקת מחקרים אקדמיים. הרצאה של פרופ' זיצ'ק "חוכמת הגוף", בסדנה מטעם מכללת רטר, 12 במאי 2011.ראיון עם פרופ' זיצ'ק ברדיו מהות החיים, "סרטן כנקודת מפנה", זהר צמח וילסון וד"ר מוטי לוי, 15 ביוני 2015..

כדי להעמיק בהבנת הקשרים בין הגוף לנפש למד זיצ'ק קבלה, פילוסופיה יהודית ובודהיזם. בין השאר חקר את משנתו של הרב אריה קפלן, המובאת בספרו "מדיטציה יהודית".

 פעילות התנדבותית 
פרופ' זיצ'ק היה מייסד-שותף של עמותת "תעצומות לפוגשים את הסרטן", עמותה ישראלית לתמיכה וליווי של מתמודדים עם מחלת הסרטן. העמותה, שהוקמה בשנת 2012 ביוזמת רות רואי וינשטיין, מספקת מידע בנושאי רפואה אינטגרטיבית והחלמה טבעית, ומקדמת שיטות טיפול משלימות בקרב חולי סרטן ומחלימים. פרופ' זיצ'ק ליווה חולי סרטן רבים בהתנדבות במסע אל ההחלמהסיפורה של ארז'ה שליין מתוך ספרה "השמים המטירו עלי פרחים", האתר של אבנר שילה, 1 באפריל 2001.פרופ' זיצ'ק היה מייסד-שותף של עמותת "תעצומות לפוגשים את הסרטן", נוסדה בשנת 2012.פרופ' גרשם זיצ'ק על הכנה לקראת הטיפול הבא - מפגש תעצומות 2017..

פרופ' זיצ'ק היה חבר בוועדה המייעצת לעמותת "רוח דרומית - רפואה משלימה למתמודדי מחלת הסרטן בנגב". העמותה נוסדה בשנת 2013 ופועלת ב"בית רוח דרומית", במערך האונקולוגי בבית החולים סורוקה, במחלקה המטו-אונקולוגית ילדים, ובמסגרת הוספיס בית. העמותה מציעה מעטפת של תמיכה וטיפולי רפואה משלימהפרופ' זיצ'ק היה חבר בוועדה המייעצת לעמותת "רוח דרומית-רפואה משלימה למתמודדי מחלת הסרטן בנגב", נוסדה בשנת 2013..

 חיים אישיים 
נישא לציפורה ונולדו להם חמישה ילדים.
משנות ה-70 לחייו התגורר בגרמניה עם בת זוגו דורותיאה.
פרופ' זיצ'ק נפטר ב-31 בדצמבר 2023, בגיל 94.

 ממחקריו 
כ-190 ממחקריו של פרופ' זיצ'ק (ראו Zajicek G, מאמרים בנושא אונקולוגיה) באתר PubMed.

 לקריאה נוספת 
 קלי טרנר, המסע להחלמה: תשעת המפתחות להחלמה מסרטן, הקדמה מאת פרופ' גרשם זיצ'ק, הוצאת פוקוס, 2015הקדמה ל"מסע להחלמה" מאת פרופ' גרשם זיצ'ק, הוצאת פוקוס 2015..
 שיחה עם פרופ' זיצ'ק על הספר "מדיטציה יהודית" מאת הרב אריה קפלן, הוצאת פראג 1998.

 קישורים חיצוניים 

ערוץ היוטיוב של פרופ' זיצ'ק, כ-74 סרטוני מחקר.

 הערות שוליים 

קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:רופאים ישראלים
קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו ב-1929
קטגוריה:ישראלים שנפטרו ב-2023